钦定古今图书集成/明伦汇编/氏族典/第255卷 > 王充
## 钦定古今图书集成/明伦汇编/氏族典/第255卷 > 王充

按《后汉书王充传》：“充字仲任，会稽上虞人也。其先自
魏郡元城徙焉。充少孤，乡里称孝。后到京师，师事班
彪，好博览而不守章句。家贫无书，尝游洛阳市肆，阅
所卖书，一见辄能诵忆，遂博通众流百家之言。后归
乡里，仕郡为功曹，以数谏争不合去，闭门潜思，著《论
衡》八十五篇。刺史董勤辟为从事，转治中。自免还家”，
友人谢夷吾荐充才学，肃宗特诏公车征，病不行。年
七十。造《性书》十六篇。永元中，病卒于家。